Gler kúlunnar er tært eins og kærleikurinn , rauður litur borðans táknar lit jólanna . Með þessum táknum fylgir boðskapur hvers listamanns á sjálfri kúlunni . Í umbúðum sem fylgir hverri kúlu er bæklingur með upplýsingum um listamanninn sem skreytir kúluna og hugleiðingar hans um eigið verk . Sunnudaginn 16. október 2011 , kl. 14 mun Elísabet V. Ingvarsdóttir hönnunarfræðingur ganga um sýningu Hönnunarsafnsins á Hlutunum okkar með safngestum . Á sýningunni eru valdir gripir úr safneign safnsins sem margir ættu að kannast við og þekkja , án þess þó að hafa velt því fyrir sér hver okkar hönnunarsaga sé . Söfnunarsvið safnsins er afar breitt og á sýningunni hefur verið lögð áhersla á að sýna íslensk húsgögn frá ólíkum tímabilum síðustu aldar ásamt því að nokkur dæmi um grafíska hönnun úr safneign safnsins eru sýnd , íslensk leirlist og nýleg vöruhönnun , bæði íslensk og erlend . Sunnudaginn 10. júlí var Hönnunarsafn Íslands með ratleik í tilefni af íslenska safnadeginum . Þátttakendur í leiknum urðu að svara sjö spurningum rétt til að eiga von á verðlaunum . Sýningin Hlutirnir okkar var opnuð í Hönnunarsafni Íslands í Garðabæ fimmtudaginn 9. júní . Lampinn er hluti af sýningunni sem var opnuð í safninu . Halldóra Gyða Matthíasdóttir útibússtjóri Íslandsbanka í Garðabæ afhenti lampann f.h. gefenda við þetta tækifæri og opnaði sýninguna formlega .